open-index/open-wikipedia-markdown huggingface dataset:
Ernie Collett (jääkiekkoilija)

**Ernest John Collett** (3. maaliskuuta 1895 York County – 21. joulukuuta 1951 Toronto) oli kanadalainen jääkiekkoilija, pelipaikaltaan maalivahti. Collett kilpaili vuoden 1924 talviolympialaisissa Kanadan maajoukkueessa ja voitti olympiakultaa. Hän pelasi ammattilaistasolla vuosina 1921–1924. Collett kuoli vuonna 1951 Torontossa.

## Lähteet

## Aiheesta muualla

* Profiili
Cyril Slater

**Cyril Seely Slater** (27. maaliskuuta 1897 Montreal – 26. lokakuuta 1969 Quebec) oli kanadalainen jääkiekkoilija. Hän pelasi vuoden 1924 talviolympialaisissa Kanadan joukkueessa ja voitti olympiakultaa. Slater kuoli vuonna 1969 Quebecissa.

## Lähteet

## Aiheesta muualla

* Profiili
Alexandra du Bois

**Alexandra du Bois** (s. 1981 Virginia Beach, Yhdysvallat) on yhdysvaltalainen säveltäjä. Hänen teoksiaan on esitetty konserttisaleissa viidessä maanosassa.

Du Bois valmistui musiikin kandidaatiksi Indianan yliopiston Jacobs School of Musicissa ja maisteriksi Juilliard Schoolista. Filosofian tohtorin arvon hän sai Stony Brookin yliopistosta. Hän on soittanut lapsesta saakka viulua. Virginian maaseudulle muutettuaan hän alkoi saada innoitusta luonnon äänistä, ja se on vaikuttanut hänen sävellystyöhönsä. Hänellä on ollut useita residenssejä, ja häneltä on tilannut sävellyksiä muiden muassa Pariisin Institute Curie. Tuotantoa on julkaissut levytettynä Harmonia Mundi, ja levyttäjien joukossa on Kronos Quartet. Du Bois on asunut Manhattanilla vuodesta 2005. Hän on Broadcast Music Incorporatedin jäsen.

## Lähteet

## Aiheesta muualla
* Viralliset sivut
Puivert

**Puivert** on kunta Ranskan eteläosassa Auden departementissa Occitanien alueella. Se sijaitsee noin 30 kilometriä Limoux’n kaupungista lounaaseen.
 

Kunnan nähtävyyksiä on linna *Château de Puivert*. Nykyinen linna on rakennettu 1300-luvun alkupuolella. Se on yksi parhaiten aikakaudeltaan säilyneistä linnoista. Linna on hyvä esimerkki Ranskan kuninkaan Filip II:n ja hänen seuraajiensa rakentamista linnoituksista paaluvarustuksen tilalle. Tästä linnoitustyylistä käytetään termiä Filipin arkkitehtuuri (*architecture philippienne*). 

## Lähteet

## Aiheesta muualla
Nokka-ankerias

**Nokka-ankerias** (*Nemichthys scolopaceus*) on nokka-ankeriaiden heimoon kuuluva kala, jota tavataan maailmanlaajuisesti, paitsi ei Suomessa. John Richardson kuvasi lajin tieteelle vuonna 1848. Se voi kasvaa 130 senttimetrin mittaiseksi. Nokka-ankeriaita on tavattu jopa 4337 metrin syvyydessä.

## Lähteet
Nadira

**Florence Ezekiel** (5. joulukuuta 1932 Bagdad – 9. helmikuuta 2006 Mumbai), tunnettiin nimellä **Nadira**, oli intialainen näyttelijä, joka työskenteli hindinkielisissä elokuvissa. Hänet tunnettiin parhaiten elokuvista *[[Salaperäinen Intia]]* (1952), *[[Shree 420]]* (1955), *[[Pakeezah]]* (1972) ja *[[Julie (vuoden 1975 elokuva)|Julie]]* (1975), josta hän voitti parhaan naissivuosan Filmfare Awards -palkinnon.

## Yksityiselämä
Nadira syntyi juutalaisperheeseen Bagdadissa Irakissa. Perhe muutti Bombayhin Nadiran ollessa lapsi. Hänellä oli kaksi veljeä, jotka muuttivat myöhemmin ulkomaille. Nadira ei ikinä mennyt naimisiin ja kärsi joskus yksinäisyydestä.

## Valikoitu filmografia
* *[[Salaperäinen Intia]]* (*Aan*, 1952)
* *[[Shree 420]]* (1955)
* *[[Dil Apna Aur Preet Parai]]* (1960)
* *[[Opettaja (vuoden 1969 elokuva)|Opettaja]]* (*The Guru*, 1969)
* *[[Pakeezah]]* (1972)
* *[[Julie (vuoden 1975 elokuva)|Julie]]* (1975)
* *[[Amar Akbar Anthony]]* (1977)
* *[[Saagar (elokuva)|Saagar]]* (1985)
* *[[Josh (elokuva)|Josh]]* (2000)

## Lähteet

## Aiheesta muualla
* 
* 
*
Matthew Boldy

**Matthew Boldy** (s. 5. toukokuuta 2001 Millis, Massachusetts, Yhdysvallat) on yhdysvaltalainen jääkiekkoilija, joka pelaa NHL-seura Minnesota Wildissa. Boldy on pelipaikaltaan vasen laitahyökkääjä. Wild varasi hänet ensimmäisellä kierroksella 12. pelaajana . Boldya on luonnehdittu pelityyliltään voimahyökkääjäksi.

## Ura
### Seuraura
Boldy pelasi kaudella 2015–2016 Boston Jr. Eaglesissa, jonka jälkeen hän pelasi kauden 2016–2017 suurimmaksi osaksi Dexter Schoolin high school -joukkueessa. Osan kaudestaan Boldy pelasi kuitenkin Cape Cod Whalersin C-juniorijoukkueessa. Halifax Mooseheads varasi hänet 239. pelaajana QMJHL:n varaustilaisuudessa 2017. Boldy ei kuitenkaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Vuodet 2017–2019 Boldy vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2018–2019 hän toimi alle 18-vuotiaiden joukkueen varakapteenina. Boldy pelasi kauden aikana myös CCM/USA Hockey All-American Prospects Gamessa.

Minnesota Wild varasi Boldyn ensimmäisellä kierroksella 12. pelaajana . Kaudeksi 2019–2020 hän siirtyi Boston Collegen yliopistojoukkueeseen. Boldy voitti Hockey Eastin runkosarjan mestaruuden ja hänet valittiin tulokkaiden tähdistökentälliseen. *Sophomore -vuotenaan* 2020–2021 Boldy voitti BC:n sisäisen piste-, maali- ja syöttöpörssin tehoilla 11+20=31. Hän voitti Hockey Eastin runkosarjan mestaruuden ja Boldy valittiin divisioonan ensimmäiseen tähdistökentälliseen. Hän on myös ehdolla koko NCAA:n parhaalle pelaajalle myönnettävän Hobey Baker Awardin voittajaksi.

Maaliskuussa 2021 Boldy teki kolmivuotisen NHL-tulokassopimuksen Minnesota Wildin kanssa. Samalla hänen vahvistettiin jatkavan kautta 2020–2021 AHL-joukkue Iowa Wildin vahvuudessa.

Tammikuussa 2023 Boldy teki Wildin kanssa seitsemän vuoden mittaisen ja yhteensä 49 miljoonan dollarin arvoisen jatkosopimuksen.

### Maajoukkueura

Boldy pelasi World U-17 Hockey Challengessa vuonna 2017, jolloin hän voitti kultaa. Boldy sijoittui tehoilla 3+6=9 koko turnauksen pistepörssissä kolmanneksi edellään vain joukkuetoverit Jack Hughes ja Cole Caufield.

Boldy pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Alkulohkon ottelussa Itävaltaa vastaan Boldy onnistui tekemään kypärätempun, kun Yhdysvallat voitti ottelun murskalukemin 11–0. Hänen toinen osumansa syntyi ylivoimalla. Boldy pelasi myös alle 18-vuotiaiden MM-kilpailuissa vuonna 2019, jolloin hän toimi Yhdysvaltain varakapteenina. Boldy sijoittui tehoilla 3+9=12 koko turnauksen pistepörssissä kolmanneksi edellään vain joukkuetoverit Jack Hughes ja Cole Caufield. Pronssiottelussa Kanadaa vastaan hän sai syöttöpisteen Bobby Brinkin tekemään ylivoimamaaliin, joka jäi Yhdysvaltain 5–2-voittoon päättyneen ottelun voittomaaliksi ja ratkaisi pronssia.

 hän saavutti hopeaa. Milanon ja Cortinan talviolympialaisissa 2026 hän voitti kultaa.

## Muuta
Boldyn isoveli Michael pelasi hyökkääjänä Keene State Collegen yliopistojoukkueessa.

## Tilastot

## Lähteet
*
*
*

### Viitteet
Liisa Taxell

**Liisa Taxell** (9. heinäkuuta 1931 Helsinki – 1. huhtikuuta 1974 Helsinki) oli suomalainen balettitanssija ja näyttelijä. 

## Valikoitu filmografia

## Lähteet
Sofie Lövdahl

**Sara Sofie Lövdahl** (s. 16. toukokuuta 1993 Vaasa) on suomalainen yleisurheilija, jonka päälaji on estejuoksu. Hän edustaa Vasa Idrottssällskapia.

Kalevan kisoissa Lövdahl saavutti 3&nbsp;000 metrin estejuoksussa pronssia vuosina 2019 ja 2020. Aiemmin hän oli sijoittunut Kalevan kisoissa viisi kertaa seitsemän parhaan joukkoon, parhaimmillaan neljänneksi vuonna 2015. Kalevan kisojen 1 500 metrin juoksussa hän on parhaimmillaan sijoittunut viidenneksi vuonna 2015. Maastojuoksun SM-kilpailuissa Lövdahl on joukkuekilpailussa voittanut kultaa vuonna 2017 ja saavuttanut hopeaa vuonna 2019. Sisäratojen SM-kilpailuissa hän on saavuttanut pronssia 1&nbsp;500&nbsp;metrillä 2022.

Lövdahlin ennätysaika 3&nbsp;000 metrin estejuoksussa on 10.21,91 vuodelta 2013.

## Lähteet
Bélesta (Ariège)

**Bélesta** on kunta Ranskan eteläosassa Ariègen departementissa Oksitanian alueella. Se sijaitsee Hers-Vif-joen varrella noin 44 kilometriä Pamiers’n kaupungista kaakkoon.

Kunnan nähtävyyksiä on Fontestorbesin lähde. Se on yksi Ranskan kymmenestä karstilähteestä. Suurimman osan vuodesta se virtaa tasaisesti, mutta kuivan kauden aikana sen virtaus muuttuu jaksottaiseksi. Ilmiön syytä ei tunneta.

## Lähteet

## Aiheesta muualla
Albert Günther

**Albert Günther** (3. lokakuuta 1830 Esslingen, Saksa – 1. helmikuuta 1914 Kew, Richmond upon Thames, Lontoo, Englanti) oli saksalaissyntyinen brittiläinen eläintieteilijä. Vuonna 1904 Günther palkittiin Linné-mitalilla. Muun muassa matelijalaji *[[Scelotes guentheri]]* on nimetty hänen kunniakseen. Günther luokitteli vuonna 1866 Tyynenmerenlohet. Hän kuvasi urallaan yli 340 matelijalajia.

## Lähteet

## Aiheesta muualla
Mika Törrö

**Mika Törrö** (lempinimeltään **El Toro**, suom. **Härkä**, s. 11. toukokuuta 1979) on suomalainen voimamies, joka aloitti kilpailemisen vuonna 2017. Törrö on voittanut Suomen vahvin mies -kilpailun kuudesti: vuosina 2018, 2019, 2020, 2021, 2022 ja 2025. Vuonna 2017 hän sijoittui kilpailussa neljänneksi. Vuonna 2023 Törrö teki Herkuleen pito -voimamieslajissa maailmanennätyksen. 

Ennen voimamiesuraansa Törrö oli pitkään päihderiippuvainen ja oli moneen kertaan vankilassa, istuen siellä yhteensä 11 vuotta väkivaltarikoksista.

Mika Törrö kilpailee Strongman Champions leaguessa. Hän on sijoittunut Kahdessa Strongman Champion leaguen osakilpailussa kolmanneksi Norjassa ja Hollannissa vuonna 2019.

Törrön maastavedon ennätys on 350 kiloa ja etukyykyn 220 kiloa.

Törröstä ilmestyi maaliskuussa 2021 Docendon kustantama Timo Kangasluoman kirjoittama elämäkertakirja *Härkä – vangista vahvimmaksi*. Kirjassa hän kertoo kärsivänsä tarkkaavaisuus- ja ylivilkkaushäiriö ADHD:stä ja rajatilapersoonallisuushäiriöstä, sekä elämänsä lastenkoti–koulukoti–vankila -kierteestä. Törrö aloitti opiskelun liikuntaneuvojaksi keväällä 2021 ja valmistui Itä-Suomen liikuntaopistosta kesällä 2023.

## Lähteet

## Aiheesta muualla
* Viralliset nettisivut
Jenni Moskari

**Jenni Moskari** (s. 27. helmikuuta 1994) on suomalainen kestävyysjuoksija. Hän edustaa vantaalaista Kenttäurheilijat-58:aa.

Moskari saavutti ensimmäisissä Kalevan kisoissaan Lappeenrannassa 2019 pronssia 5&nbsp;000 metrin juoksussa ja sijoittui viidenneksi 10&nbsp;000 metrillä. Aiemmin samana vuonna hän sijoittui puolimaratonin SM-kilpailussa neljänneksi.

Moskari aloitti kilpailemisen kestävyysjuoksussa vasta 24-vuotiaana vuonna 2018. Hänen ennätyksensä 5&nbsp;000 metrillä on 16.51,08, 10&nbsp;000 metrillä 35.03,13 ja puolimaratonilla 1.20.25.

## Lähteet
Maantiepyöräilyn Suomen-mestaruuskilpailut

**Maantiepyöräilyn SM-kilpailut** ovat vuosittain kesäkuussa järjestettävä kilpailutapahtuma, jossa kilpaillaan yhteislähtöisessä maantieajossa, sekä väliaikalähtöisessä henkilökohtaisessa aika-ajossa. Kilpailun voittajat palkitaan symbolisella Suomen lipun värisellä pyöräilypaidalla, jota voittaja saa käyttää saman lajin kilpailuissa (mukaan lukien kansainväliset kisat) aina seuraaviin SM-kisoihin asti.   

## Tulokset

### Miehet, maantie – elite

### Miehet, aika-ajo

### Naiset, maantie – elite

### Naiset, aika-ajo

## Lähteet
Viola Westling

**Viola Maria Cecilia Westling** (s. 27. marraskuuta 1999 Turku) on suomalainen yleisurheilija, jonka päälaji on 800 metrin juoksu. Westling edustaa Esbo Idrottsföreningiä. Vuoteen 2023 asti hän edusti Turun Urheiluliittoa. Vuosina 2018–2021 Westlingiä valmensi Ari Paunonen, vuosina 2021–2023 Eero Kytölä ja sen jälkeen jälleen Ari Paunonen. 

Westling on saavuttanut Kalevan kisoissa 800 metrin juoksussa hopeaa Turussa 2020 ja Tampereella 2021 sekä pronssia Lappeenrannassa 2019 ja Joensuussa 2022. Hän sijoittui 2019 lisäksi viidenneksi 400 metrillä. Kalevan kisoissa 2017 hän juoksi 400 metrin aitojen ja Kalevan kisoissa 2018 aidattoman 400 metrin loppukilpailussa. Viestijuoksun SM-kilpailuissa hän on saavuttanut 4&nbsp;×&nbsp;400 metrin viestijuoksussa hopeaa vuonna 2018 ja pronssia 2017, 4&nbsp;000&nbsp;metrin viestissä hopeaa 2021 ja 2022 ja pronssia 2020 sekä 4&nbsp;×&nbsp;1&nbsp;500 metrin sekaviestissä kultaa 2022. Sisäratojen SM-kilpailuissa hän on saavuttanut 800 metrillä hopeaa 2022.

Westling karsiutui alkuerissä 800 metrillä alle 23-vuotiaiden EM-kilpailuissa 2021.

Aikuisten Yleisurheilun Suomi–Ruotsi-maaottelussa Westling on kilpaillut 800 metrin juoksussa vuosina 2019, 2020, 2021 ja vuonna 2022 hän kilpaili sekä 800 että 1&nbsp;500 metrillä.. Hän on myös edustanut Suomea 800 metrillä Pohjoismaiden hallimaaottelussa Helsingissä 2020 ja Karlstadissa 2023 sekä 4x1500 metrin sekaviestissä EM-maastoissa Torinossa 2022. 

Westlingin ennätys 400 metrin aidoissa on 59,85, 400 metrillä 55,85, 800 metrillä 2.03,81 ja 1&nbsp;500 metrillä 4.19,31.

## Lähteet
Mestari Cheng

**Mestari Cheng** on vuonna 2019 ensi-iltansa saanut romanttinen draamakomediaelokuva, jonka on ohjannut Mika Kaurismäki. Elokuvan pääosissa ovat Anna-Maija Tuokko, Chu Pak Hong, Kari Väänänen, Lucas Hsuan sekä viimeisessä elokuvaroolissaan esiintyvä Vesa-Matti Loiri. Se kertoo kiinalaisesta mestarikokki Chengistä (Hong), joka tulee lappilaiseen syrjäkylään poikansa kanssa. Chengin keitokset mullistavat kyläläisten elämän ja kokin ruoilla kyläläisten vaivat verenpaineesta kuukautiskipuihin helpottavat. Elokuvassa sivutaan myös lapsettomuutta ja puolison menetystä.

*Mestari Cheng* sai ensi-iltansa Suomessa 27. syyskuuta 2019 ja Kiinassa tammikuussa 2020.

## Rooleissa

## Tuotanto
Elokuvan 2,9 miljoonan budjetista on kolmasosa Kiinasta. Elokuvaa kuvattiin kuusi viikkoa kesällä 2018 Raattamassa (Kittilä), Sodankylässä ja Kiinassa.

Elokuvan ensi-ilta oli Suomessa 27. syyskuuta 2019 ja se sai Kiinan ensi-iltansa tammikuussa 2020 kiinalaisten uutenavuotena.

Elokuva voitti syksyllä 2019 Lyypekin Nordische Filmtage -festivaaleilla yleisöpalkinnon ja sai peräti 93 prosenttia äänistä, joka on festivaalin historian ennätys.

Elokuva myytiin useisiin maihin. Se sai Saksassa ensi-iltansa 30. heinäkuuta 2020 kaikkiaan 146 elokuvateatterissa ja menestyi hyvin. Samana päivänä oli elokuvan ensi-ilta myös Itävallassa. Seuraavaksi elokuva tuli teattereihin 20. elokuuta 2020 Sveitsissä ja syksyllä Isossa-Britanniassa ja Japanissa. 

## Lähteet
Ida Ravaska

**Ida Maria Ravaska** (s. 28. lokakuuta 1995 Kuusankoski) on suomalainen pikajuoksija, jonka päälaji on 400 metrin juoksu. Hän edustaa kemiläistä Veitsiluodon Kisaveikkoja.

Ravaska saavutti Kalevan kisoissa 2019 Lappeenrannassa pronssia 400 metrin juoksussa ajalla 56,16. Aiemmin hän ei ollut yltänyt Kalevan kisoissa loppukilpailuun. Viestijuoksun SM-kilpailuissa hän on voittanut 4&nbsp;×&nbsp;400 metrin viestijuoksussa kultaa vuonna 2018 sekä saavuttanut hopeaa vuonna 2016 ja vuonna 2021 ja pronssia 2019. 4&nbsp;×&nbsp;100 metrin viestissä hän sai SM-pronssia 2019.

Ravaskan ennätys 400 metrillä on elokuussa 2022 Joensuussa juostu 54,55.

## Lähteet
Puurtilan koulu

**Puurtilan koulu** on Varkauden Puurtilan kaupunginosassa toimiva suomenkielinen alakoulu (luokka-asteet 0–6). Vuonna 2016 koulua kävi 82 oppilasta.

Koulu osallistuu muun muassa Kiva-koulu, Liikkuva koulu ja ProKoulu-hankkeisiin.

## Lähteet
Maggie Teyte

**Maggie Teyte** DBE (alkuperäiseltä nimeltään *Margaret Tate*; 17. huhtikuuta 1888 Wolverhampton – 26. toukokuuta 1976 Lontoo) oli brittiläinen sopraano, joka tunnettiin ooppera- ja konserttiesiintyjänä sekä levyttävänä taiteilijana. Hän saavutti merkittävän aseman ranskalaisen laulukirjallisuuden tulkitsijana.

Teyte opiskeli lapsena Royal College of Musicissa ja muutti vuonna 1903 Pariisiin opiskellakseen laulamista Jean de Reszken johdolla. Hän teki konserttidebyyttinsä vuonna 1906 Reynaldo Hahnin järjestämässä Mozart-festivaalissa ja oopperadebyyttinsä vuonna 1907 Monte-Carlossa. Vuonna 1908 Claude Debussy valitsi hänet Mary Gardenin seuraajaksi Mélisanden rooliin *[[Pelléas et Mélisande]]* -oopperansa alkuperäisesityksiin Pariisissa. Tämä ratkaisu oli menestyksekäs. Debussy jatkoi yhteistyötään Teyten kanssa myös konserteissa. 

Teyte esiintyi myös muiden muassa Chicagon ja Bostonin oopperoissa sekä Metropolitan-oopperassa ja Opéra-Comiquessa. Omassa kotimaassaan hän esiintyi Beecham Opera Companyssa, British National Opera Companyssa, Covent Gardenissa ja muualla. Ranskalaisen lauluohjelmiston tulkkina Teyte nousi kansainväliseen tietoisuuteen vuonna 1937 levytyksellään Debussy-resitaalistaan pianisti Alfred Cortot'n kanssa. Vuonna 1940 tätä levyä seurasi ranskalaista laulumusiikkia Berliozista Debussyyn sisältävä albumi, johon kuuluu sekä piano- että orkesterisäesteisiä kappaleita. Viimeisen oopperaesiintymisensä Teyte teki vuonna 1951 Belindana Henry Purcellin *[[Dido and Aeneas]]* -oopperassa Lontoossa ja viimeisen konserttiesiintymisensä vuonna 1955 samassa kaupungissa.

Teyte pääsi vuonna 1957 Kunnialegioonan ritariksi ja sai vuonna 1958 Brittiläisen imperiumin ritarikunnan *Dame*-arvon.

## Yksityiselämä
Teyte oli säveltäjä James W. Taten sisko. Sisarusten vanhemmat olivat katolilaisia. Isä oli Theodor Leschetizkyn opissa ollut amatööripianisti etunimeltään Jacob, ja äiti, Maria, oli laulun harrastaja.

## Lähteet
Bolesław Szabelski

**Bolesław Szabelski** (3. joulukuuta 1896 Radoryż Smolany – 27. elokuuta 1979 Katowice) oli puolalainen säveltäjä ja urkuri. Hän opiskeli vuosina 1908–13 Varsovan musiikkiseuran urkurikoulussa, sitten vuosina 1913–5 Varsovan konservatoriossa Mieczysław Surzyńskin (urut) ja Roman Statkowskin (teoria) johdolla. Tämän jälkeen hän toimi urkujensoiton opettajana ja Płockin tuomiokirkon urkurina. Hän suoritti vielä sävellysopintoja Varsovan konservatoriossa Statkowskin johdolla vuosina 1923–5 ja Karol Szymanowskin johdolla vuosina 1927–9.

Szabelski aloitti vuonna 1929 työskentelyn Katowicen konservatoriossa, jossa hän opetti kontrapunktia ja urkujensoittoa. Vuodesta 1934 hän opetti harmoniaa, kontrapunktia ja urkujensoittoa musiikkikoulussa Cieszynissä. Saksalaismiehityksen aikaan hän asui enimmäkseen Sadownessa, jossa toimi urkurina kirkossa, säveltäjänä ja musiikinopettajana. Vuodesta 1940 hän toimi Puolan kotiarmeijassa salanimellä Chmiel. Vuonna 1945 hän sai nimityksen dekaaniksi Katowicen konservatorioon (musiikkiakatemiaan). Vuosina 1946–9 hän johti perustamaansa yksityistä Karol Szymanowski -musiikkikoulua Katowicessä. Vuonna 1958 hän sai täyden professorin arvonimen oltuaan tätä ennen vuodesta 1956 avustavana professorina. Vuonna 1957 hänestä tuli Katowicen musiikkiakatemian sävellysosaston johtaja. Hänen oppilaidensa joukossa oli Henryk Górecki.

Vuodesta 1957 osallistui Puolan säveltäjäliiton johtokunnan työhön. Hän sai uransa aikana useita palkintoja ja tunnustuksia, kuten Polonia Restitutan komentajan ristin (1959) ja komentajan ristin tähdellä (1977).

## Työ säveltäjänä
Szabelskin töitä esitettiin usein kansainvälisessä Varsovan syksy -nykymusiikkifestivaalissa; esimerkiksi vuonna 1956 siellä esitettiin hänen kolmas sinfoniansa ja *[[concerto grosso]]nsa*. Puolan rajojen ulkopuolella säveltäjän työtä teki tunnetuksi Leopold Stokowski, joka johti hänen *[[toccata]]nsa* esityksen Chicagossa vuonna 1958. Szabelski ei paljon matkustanut kansainvälisesti, mutta vuonna 1965 hän poikkeuksellisesti osallistui Zagrebissa festivaaliin, jossa kantaesitettiin hänen huilukonserttonsa.

## Lähteet

## Aiheesta muualla
* AllMusic.com: Bolesław Szabelski
Pensaskaunokit

**Pensaskaunokit** (*Cheirolophus*) on asterikasvien (Asteraceae) heimoon kuuluva kasvisuku. Sen kuvasi tieteelle vuonna 1827 Henri Cassini, (1781–1832). Sukuun kuuluu noin 30 lajia, jonka lisäksi synonymeja on noin 70.

## Lajeja
* *Cheirolophus arboreus* – huopapensaskaunokki
* *Cheirolophus arbutifolius* – kiiltopensaskaunokki
* *Cheirolophus burchardii* – tenonpensaskaunokki
* *Cheirolophus canariensis* – mascanpensaskaunokki
* *Cheirolophus dariasii* – cabritonpensaskaunokki
* *Cheirolophus duranii* – hierronpensaskaunokki
* *Cheirolophus falcisectus* – sirppipensaskaunokki
* *Cheirolophus ghomerythus* – gomeranpensaskaunokki
* *Cheirolophus junonianus* – palmanpensaskaunokki
* *Cheirolophus massonianus* – madeiranpensaskaunokki
* *Cheirolophus metlesicsii* – anjavingonpensaskaunokki
* *Cheirolophus santos-abreui* – santosinpensaskaunokki
* *Cheirolophus satarataensis* – sataratanpensaskaunokki
* *Cheirolophus sventenii* – garafianpensaskaunokki
** *Cheirolophus sventenii* subsp. *gracilis* – leveägarafianpensaskaunokki
** *Cheirolophus sventenii* subsp. *sventenii* – kaitagarafianpensaskaunokki
* *Cheirolophus tagananensis* – taganananpensaskaunokki
* *Cheirolophus teydis* – teidenpensaskaunokki
* *Cheirolophus webbianus* – orotavanpensaskaunokki
Lähde:

## Lähteet

## Aiheesta muualla
*
Marc Teicholz

**Marc Teicholz** on kitaristi. Hän sai vuonna 1989 ensipalkinnon Guitar Foundation of American kansainvälisessä kilpailussa ja pääsi palkintosijoille myös New York East-West Artists -kilpailussa vuonna 1991. Hän on esiintynyt kiertueillaan Yhdysvalloissa, Kanadassa, Venäjällä, Puolassa, Sveitsissä, Kaakkois-Aasiassa, Uudessa-Seelannissa ja Fidžillä. Hän on myös soittanut orkesterien kanssa Kaliforniassa, Havaijilla, Espanjassa ja Portugalissa. Hän on osallistunut The Festival of Fourin toimintaan.

Säveltäjät ovat tehneet uusia teoksia Teicholzia varten; hän esimerkiksi kantaesitti Clarice Assadin kitarakonserton *O Saci-Pererê* San Franciscossa. Hän on tehnyt soololevytyksiä sellaisten säveltäjien kuin Fernando Sorin ja Napoléon Costen teoksista Naxos-levymerkille. Lisäksi hänen levytyksiinsä kuuluu sopraano Laura Claycombin kanssa toteutettu *Open Your Heart*, jonka kappaleet ovat 1800–1900-lukujen säveltäjien tekemiä. Valssien vanhoilla instrumenteilla tehty soololevytys *Valseana* nimettiin *[[Acoustic Magazine]]ssa* yhdeksi vuoden 2011 kymmenestä parhaasta CD-levystä.

Teicholz kuuluu San Franciscon konservatorion henkilökuntaan ja on opettanut musiikkifestivaaleilla Kaliforniassa sekä Vermontissa. Hän sai kandidaatin ja maisterin arvot Yalen musiikkikoulusta Lisäksi hänellä on tohtorin arvo Kalifornian yliopiston (Berkeley) lakikoulusta.

## Lähteet
Ferdinand Hiller

**Ferdinand Hiller** (24. lokakuuta 1811 Frankfurt am Main – 11. toukokuuta 1885 Köln) oli saksalainen säveltäjä, pianisti, kapellimestari ja musiikkiaiheisten kirjoitusten laatija. 

## Elämä
Hiller oli varakkaan juutalaisen liikemiehen Justus Hillerin ja tämän vaimon Regine o.s. Sichelin poika. Hän teki konserttidebyyttinsä 10-vuotiaana, muutti vuonna 1825 Weimariin ja sai siellä lisää musiikin opetusta Johann Nepomuk Hummelilta. Lokakuussa 1828 hän lähti Pariisiin, jonka salonkeihin hän pääsi suosituksillaan esiintymään. Hän tutustui muusikoihin ja kirjailijoihin, pääsi Luigi Cherubinin suojatiksi, tapasi Giacomo Meyerbeerin, Gioacchino Rossinin, Friedrich Kalkbrennerin sekä Hector Berliozin ja muodosti läheiset ystävyyssuhteet Franz Lisztin ja Frédéric Chopinin kanssa. Hänen taloudellinen tilanteensa mahdollisti täyden omistautumisen säveltämiselle, konsertoimiselle ja opettamiselle.

Vuonna 1836 Hiller palasi Frankfurtiin ja toimi vuoden ajan Cäcilienvereinin johtajana. Seuraavat viisi vuotta hän vietti jälleen ulkomailla, enimmäkseen Italiassa. Hänen oopperansa *Romilde* ei Milanossa ollut menestys, mutta Leipzigissa hän sai suosiota oratoriollaan *Die Zerstörung Jerusalems* (Op. 24). Hän myös johti Leipzigissa Gewandhausin konsertteja vuonna 1843 Felix Mendelssohnin sijaisena. Seuraavana vuonna Hiller asettui nuoren vaimonsa kanssa Dresdeniin. Hänen suunnitelmansa tilauskonserttisarjan luomisessa kapellimestarina epäonnistui, kuten myös hänen oopperansa *Traum in der Christnacht* (1845) ja *Konradin* (1847).

Vuonna 1847 Hiller otti vastaan kapellimestarin paikan Düsseldorfissa, jossa hän myös aktivoitui kaupungin politiikassa. Vuodesta 1850 lähtien hänen taiteellisen toimintansa keskuksena oli Köln, johon hän meni uuden nimityksen johdosta. Hän onnistui hankkimaan mainetta itse perustamalleen orkesterille ja sai Kölnin konservatoriolle tunnettavuutta sen johtajan asemassa. Hänen oppilaidensa joukossa olivat Max Bruch, Friedrich Gernsheim ja Engelbert Humperdinck. Hillerin lukuisat artikkelit keskittyvät lähinnä musiikkielämään ja -persooniin. Pianistina hän esiintyi eri puolilla Eurooppaa ja saavutti arvostusta muiden muassa Johann Sebastian Bachin, Wolfgang Amadeus Mozartin ja Ludwig van Beethovenin teosten tulkinnoillaan, joiden ohella hän esitti omia sävellyksiään. Talvella 1852 hän vieraili jälleen Pariisissa johtamassa italialaista oopperaa.

## Työ säveltäjänä
Hiller jätti jälkeensä lukuisten kirjoitustensa ohella yli kaksisataa musiikkiteosta. Hän pitikin itseään ensisijaisesti säveltäjänä. Hän kuitenkin oli musiikin suhteen ajalleen konservatiivinen eikä siksi menestynyt. Huomattava osa Hillerin tuotannosta koostuu pianomusiikista. Eniten kiinnostusta herättivät soolopianolle sävelletyt *Rhythmische Studien* (op. 52) ja *Ghazèles* (op. 54). Soolopianoteosten ohella hän sävelsi piano-osuuden sisältänyttä kamarimusiikkia sekä teoksia pianolle ja orkesterille, kuten kolme konserttoa (opukset 5, 69 ja 170) ja *Konzertstückin* (op. 113).

## Lähteet

## Aiheesta muualla
* IMSLP: Ferdinand Hiller: nuotteja
Alexander Goehr

**Alexander Goehr** (10. elokuuta 1932 Berliini – 26. elokuuta 2024) oli brittiläinen säveltäjä. Hän on Walter Goehrin poika ja muutti syntymäänsä seuranneena vuonna Englantiin.Hän opiskeli Richard Hallin johdolla Royal Manchester College of Musicissa, jossa hän perusti New Music Manchester Groupin Harrison Birtwistlen, Peter Maxwell Daviesin ja John Ogdonin kanssa. Hän täydensi opintojaan Olivier Messiaenin ja Yvonne Loriod'n johdolla Pariisissa. 1960-luvun alussa hän työskenteli BBC:n palveluksessa ja perusti Music Theatre Ensemblen. 1960-luvun lopusta saakka Goehr on opettanut New England Conservatoryssa (Boston), Yalen yliopistossa ja Leeds College of Musicissa. Vuonna 1975 hän otti vastaan Cambridgen yliopiston professorin viran. Lisäksi hän on tehnyt opetustyötä Kiinassa ja saanut kaksi residenssiä Tanglewoodissa.

Goehrin työssä säveltäjänä tapahtui käännekohta samoihin aikoihin kun hänestä tuli Cambridgen professori. *Psalm IV* (1976) merkitsi toisen maailmansodan jälkeisen sarjallisuuden hylkäämistä. Säveltäjä alkoi yhdistää omaa harmonista kieltään historialliseen käytäntöön, jossa lisättiin nuotteihin basso continuo. Sinfonista muotoa hän on tutkiskellut muiden muassa teoksissaan *Sinfonia* (1979), *Symphony with Chaconne* (1985–6) ja *Eve Dreams in Paradise* (1987–8). Hän on luonut myös lukuisia kunnianhimoisia vokaaliteoksia. Tyypillisiä niissä ovat olleet aihevalinnat, jotka toimivat sosiopoliittisiin aiheisiin viittaavina allegorioina. Näihin töihin kuuluvat *The Death of Moses* (1992), kantaatti *Babylon the Great is Fallen* (1979) ja ooppera *Behold the Sun* (1985). Kaikki vokaaliteokset eivät ole luonteeltaan yhteiskunnallisia; Goehrin vokaaliteoksia vailla yhteiskunnallista aihepiiriä ovat Messiaen-vaikutteinen kantaatti *Sing, Ariel* (1989–90) ja italialaisen renessanssin äänimaailmoja tavoitteleva ooppera *Arianna* (1995). Oopperansa *Kantan & Damask Drum* (1997–8) tuotantojen (Dortmund, Lontoo) jälkeen Goehr omistautui lähes pelkästään kamarimusiikille.

Goehrilla on ollut läheinen yhteistyösuhde Oliver Knussenin kanssa. Knussen on kantaesittänyt ja levyttänyt monia Goehrin teoksista. Muita hänen teostensa esittäjiä ovat olleet muiden muassa BBC:n sinfoniaorkesteri, Tabea Zimmermann, Leonard Slatkin, BBC:n filharmonikot, H. K. Gruber, Jacqueline du Pré, Daniel Barenboim, New Philharmonia Orchestra, Bernard Haitink, Lontoon filharmoninen orkesteri, Bostonin sinfoniaorkesteri, Seiji Ozawa, Bambergin sinfoniaorkesteri, Lahav Shani, Hong Kong Sinfonietta, London Sinfonietta, Peter Serkin, Huw Watkins, Scharoun Ensemble Berlin, Ensemble Modern ja Nash Ensemble.

Goehr on British Composer Awardin saaja, Yhdysvaltain taide- ja kirjallisuusakatemian kunniajäsen ja vuodesta 2019 elinikäisten saavutustensa ansiosta Royal Philharmonic Societyn kunniajäsen. Hänen käsikirjoitusarkistoaan kuratoi Berliinin taideakatemia. 

Muun muassa musiikkifilosofiaan erikoistunut Lydia Goehr on Alexander Goehrin tytär.

## Lähteet
Henri Cassini

**Alexandre Henri Gabriel vicomte de Cassini** (9. toukokuuta 1781 Pariisi, Ranska – 1832) oli ranskalainen kasvitieteilijä, joka nimesi suuren määrän asterikasvien heimon (*Asteraceae*) kasveja.

Cassini syntyi kuuluisaan tähtitieteilijöiden sukuun. Kuuluisa tähtitieteilijä Giovanni Domenico Cassini, joka muun muassa määritti Jupiterin, Marsin ja Venuksen pyörähdysajat, oli hänen esi-isänsä neljännessä polvessa. Henri Cassini oli viidettä sukupolvea Cassineissa, ja hänestä käytettiin joskus sen vuoksi nimeä Cassini V. Hän ei jatkanut sukunsa työtä tähtitieteen parissa vaan ryhtyi lakimieheksi. Kasvitiede oli hänelle vain harrastus, mikä oli tuohon aikaan tavallista.

Cassini meni naimisiin serkkunsa kanssa, mutta avioliitto oli lapseton. Cassini kuoli koleraan viisikymmenvuotiaana vuonna 1832. Hän jäi sukunsa viimeiseksi Cassiniksi. Hänen isänsä eli vielä kolmetoista vuotta hänen jälkeensä.

Hänestä käytetään tieteellisen nimen perään liitettävää auktorilyhennettä **Cass.**

## Lähteet
Teidenpilviretama

**Teidenpilviretama** (*Spartocytisus supranubius*) on hernekasvien (Fabaceae) heimoon kuuluva pensas. Sitä kasvaa endeemisenä eli kotoperäisenä Teiden rinteillä Teneriffalla ja La Palmalla Kanariansaarilla.

## Kuvaus
### Varsi ja lehdet
Teidenpilviretama kasvaa puolipallon muotoiseksi pensaaksi. Sen korkeus voi olla 3 metriä. Sillä on ikivihreät oksat. Se pudottaa lehtensä ennen talvehtimistaan.

### Kukat ja hedelmät
Teidenpilviretaman kukat ovat valkoiset tai punertavan valkoiset. Ne ovat tiheissä kukinnoissa oksien kärjissä. Sen kukat ovat tuoksuvia ja niissä on runsaasti mettä. Hedelmät ovat palkoja.

Se on yksi alueen tärkeimmistä kasveista mehiläisille ja muille pölyttäjille, jotka keräävät siitä mettä ja siitepölyä.

## Kasvupaikat ja levinneisyys
Teneriffan lisäksi teidenpilviretamaa kasvaa myös La Palman rinteillä, mutta vähemmän. Se kasvaa 2&nbsp;000–2&nbsp;200 metrin korkeudella ja mistä sen tieteellinen nimi on johdettu;  – yläpuolella,  – pilvien.

## Teidenpilviretaman uhat
Yksi teidenpilviretaman suurimmista uhista ovat kaniinit, jotka syövät nuoret pensaat ennen kuin niistä kasvaa niin suuria, etteivät kaniinit enää yllä niiden vihreisiin oksiin. Vuoden 1980 jälkeen teidenpilviretaman kanta on vinoutunut, mihin arvellaan saman aikaisen Teiden kalderan kunnossapidon lopettamisen vaikuttaneen.

Teiden kansallispuistoon tuodaan joka vuosi 3&nbsp;000 tarhamehiläisen (*Apis mellifera*) pesää. Nämä tarhamehiläiset kilpailevat kotoperäisten pölyttäjien kanssa medestä ja siitepölystä.

Tarhamehiläisiä ei pidetä laadullisesti hyvinä pölyttäjinä ja niiden läsnäolo saattaa heikentää siementen ja taimien elinkelpoisuutta sekä lisää sisäsiittoisuutta. Tarhamehiläiset vierailevat usein kuningatarneidonkielen ja teidenpilviretaman kukissa. Näiden kasvien lisääntymiskyky on heikentynyt sen jälkeen, kun mehiläisiä alettiin käyttää pölyttäjinä.

## Lähteet
* 

### Viitteet

## Aiheesta muualla
* 
*
PostScript Type 1

**PostScript Type 1** tai lyhyemmin **Type 1** on fonttien eli digitaalisten kirjaintyyppien standardi. Se julkaistiin vuonna 1984, yhdessä Adoben PostScript-sivunkuvauskielen ja Apple LaserWriter -kirjoittimen kanssa. Sen vuoksi standardia kutsutaan usein pidemmällä nimellä PostScript Type 1, vaikka Type 1 -fontteja on voinut tulostaa jo 1990-luvun alusta myös muilla kuin PostScript-laitteilla.

Type 1 -standardi oli aikoinaan vallankumouksellinen, mutta siinä on lukuisia rajoitteita, muun muassa se, etteivät samat fonttitiedot toimi kaikissa käyttöjärjestelmissä. Type 1 -standardin onkin sittemmin syrjäyttänyt vuonna 1997 julkaistu, monin tavoin kehittyneempi OpenType.

Microsoft Office lakkasi tukemasta Type 1 -fontteja vuonna 2013 ja LibreOffice vuonna 2017.
Adobe on poistanut Type 1 -fonttien tuen PhotoShopin lokakuussa 2021 julkaistusta versiosta 23.0 ja suosittelee OpenType-muotoa.

## Postscript Type 1 -standardin ominaisuuksia
*Type 1 -fonteissa voi olla vain 256 merkkiä.
*Type 1 -fontit eivät ole laite- tai käyttöjärjestelmäriippumattomia. Eri laitteille tehtyjen fonttien muuntaminen toisille sopivaksi on hankalaa. 
*Fontin tiedot on tallennettu useaan erilliseen tiedostoon.
*Fonttitiedostojen nimet ovat yleensä DOS-käyttöjärjestelmän vuoksi vain 8 merkkiä pitkiä ja siksi usein vaikeaselkoisia.

## Lähteet
Friedrich Koch

**Friedrich Koch** (1862 Berliini – 1927) oli saksalainen säveltäjä ja musiikkipedagogi. Hän toimi oman teoria- ja sävellysluokkansa johdossa Berlin Musikhochshulessa vuosina 1920–27. Hänen oppilaidensa joukossa olivat Boris Blacher ja Kees van Baaren. Hän oli ankaran opettajan maineessa.

Koch opiskeli sellonsoittoa Robert Hausmannin ja sävellystä Woldemar Bargielin johdolla. Hän toimi opetus- ja sävellystyönsä ohella orkesterin sellistinä. Hänen sävellyksensä perustuivat usein kansanlauluteemoihin ja toivat hänelle huomattavaa tunnustusta elinaikanaan. Kochin tuotantoon kuuluu kamarimusiikkiteoksia, kuten hänelle Mendelssohn-palkinnon tuonut jousitrio ja kolmen myöhäisromanttisen fantasiakappaleen *Wald-Idyll*-sarja pianotriolle (1902, op. 20), joka oli usein esitetty vielä 1930-luvulla. Sittemmin tuotanto on kuitenkin jäänyt vähemmälle huomiolle.

## Lähteet

## Aiheesta muualla
* IMSLP: Friedrich Ernst Koch: nuotteja
Peyton Krebs

**Peyton Krebs** (s. 26. tammikuuta 2001 Calgary, Alberta, Kanada) on kanadalainen jääkiekkoilija. Hän edustaa NHL-seura Buffalo Sabresia. Krebsin varasi Vegas Golden Knights seitsemäntenätoista pelaajana vuoden 2019 . Syyskuussa 2024 Krebs teki Sabresin kanssa kaksivuotisen ja yhteensä 2,9 miljoonan dollarin arvoisen jatkosopimuksen.

## Lähteet
Woldemar Bargiel

**Woldemar Bargiel** (3. lokakuuta 1828 Berliini – 23. helmikuuta 1897 Berliini) oli saksalainen säveltäjä ja musiikkipedagogi. Hän oli Clara Schumannin velipuoli. Hän oli aikanaan sekä keskeinen opettaja että tunnettu säveltäjä, mutta nykyään hänen musiikkinsa on pitkälti painunut unohduksiin. Hänen tuotantoonsa kuuluu jousikvartettoja, jousioktetto, *Adagio* sellolle ja orkesterille (op. 38), yksi sinfonia (C-duuri, Op. 30, 1864) ja kolme julkaistua orkestraalista alkusoittoa, jotka ovat muodoltaan (vaikkakaan eivät nimiltään) sinfonisia runoelmia. Robert Schumannin vaikutus on teoksissa vahva.

Bargielin opettajina olivat Leipzigin konservatoriossa Ignaz Moscheles, Moritz Hauptmann, Julius Rietz ja Niels Gade. Hän itse opetti konservatorioissa Kölnissä ja vuodesta 1874 kuolemaansa Berliinissä. Hän oli Johannes Brahmsin ystävä ja omisti tälle pianolle säveltämänsä fantasian (op. 19).

Vasta viime aikoina Bargielin yksityisten papereiden tutkimus on herättänyt kasvanutta kiinnostusta hänen sävellystuotantoaan kohtaan. Häneltä on säilynyt yli 1&nbsp;500 kirjettä, joiden perusteella hän oli kysytty henkilö aikansa eurooppalaisessa musiikkielämässä. Hän sai eläessään muiden muassa Johannes Brahmsin ja Felix Draeseken arvostuksen osakseen.

## Lähteet

## Aiheesta muualla
* IMSLP: Woldemar Bargiel: nuotteja
Nolan Foote

**Nolan Foote** (s. 29. marraskuuta 2000 Englewood, Colorado, Yhdysvallat) on kanadalais-yhdysvaltalainen jääkiekkoilija. Foote edustaa NHL-seura Florida Panthersin organisaatiota. Tampa Bay Lightning varasi Footen 27. pelaajana. Helmikuussa 2020 Lightning kauppasi Footen ja ensimmäisen kierroksen varausvuoron New Jersey Devilsiin vaihdossa Blake Colemaniin. Hänen veljensä Callan on myös jääkiekkoilija ja heidän isänsä Adam on kaksinkertainen Stanley Cup mestari Colorado Avalanchen kanssa.

## Lähteet
Dick Wright

**Dick Wright** (oik. Richard Wright; 5. joulukuuta 1931 Mexborough – 2003 Chester) oli englantilainen jalkapallomaalivahti. Hän edusti Englannin liigassa pelannutta Chester City -joukkuetta, joka toimi vuosina 1885–2010.

## Lähteet

## Aiheesta muualla
*Neilbrown.newcastlefans.com: Dick Wright
Joutsijärven bunkkerimuseo

**Joutsijärven bunkkerimuseo** sijaitsee Kemijärvellä Joutsijärven kylässä. Alueella sijaitsevat betonibunkkerit ja panssariesteet kuuluvat Salpalinjaan ja ovat sen pohjoisin bunkkerialue. Rakennelmat tehtiin välirauhan aikana vuosina 1940–1941 Suomen itärajan puolustamiseksi. 

Alueella on viisi betonibunkkeria, joista kylän keskellä Hunajalammen rannalla sijaitseva on kunnostettu ympäri vuoden avoinna olevaksi museokohteeksi. Museossa on esillä Salpalinjan rakentamisesta kertova valokuvanäyttely ja alueelta löytynyttä sotaan liittyvää esineistöä.  

## Lähteet

## Aiheesta muualla
* Kemijärvi jatkosodan aikana 1941–1944. Kalevin historiasivut.
* Valtakunnalliset merkittävät rakennetut kulttuuriympäristöt. Museovirasto.
*Lapin maakuntamuseon sivuilla
Kemijärven moottorikelkka- ja sahamuseo

**Kemijärven moottorikelkka- ja sahamuseossa** Kemijärvellä on esillä yli 200 vanhaa moottorikelkkaa sekä lähes 500 moottorisahaa. Esillä on muun muassa ensimmäinen Suomeen ostettu tehdasvalmisteinen moottorikelkka Ski-Doo vuodelta 1961. Museon omistaa Kemijärven Moottorikerho ry ja museo on avoinna sopimuksen mukaan.

## Lähteet
Bovški sir

**Bovški sir** on slovenialainen lampaanmaidosta valmistettava juusto.

Bovški sir -juustoa on perinteisesti valmistettu Bovecin kaupungin ympäristössä Slovenian luoteisosassa. Ensimmäinen maininta juustosta historiallisissa lähteissä on juustojen hinnastosta italialaisesta Udinen kaupungista vuodelta 1756. Nykyisin juustolla on Euroopan unionin nimisuojajärjestelmän mukainen suojattu alkuperänimitys.

Bovški sir valmistetaan *Bovška Ovca* -rotuisten lampaiden maidosta. Säännökset sallivat viidenneksen maidosta olevan lehmän- tai vuohenmaitoa. Juustoa valmistettaessa maito lämmitetään 35–36°C lämpötilaan, jolloin siihen lisätään juoksute. Juustomassa pilkotaan ja puristetaan käsin. Lopputulos pilkotaan vielä kuparilangalla, jonka jälkeen juusto muotitetaan. Muutaman tunnin puristamisen jälkeen juusto suolataan joko kuivana, tai suolaliemessä. Juusto kypsyy vähintään kaksi kuukautta, tai jopa kaksi vuotta.

Valmiilla juustolla on sileä ja harmaa tai ruskea kuori. Juuston sisältö on harmaata tai vaalean keltaista.

## Lähteet
Cecil Coles

**Cecil Frederick Gottlieb Coles** (7. lokakuuta 1888 Tongland, Skotlanti – 26. huhtikuuta 1918 lähellä Sommea) oli brittiläinen säveltäjä. Hän opiskeli Edinburghin yliopistossa, London College of Musicissa ja Morley Collegessa; opintojensa aikana hän ystävystyi Gustav Holstin kanssa. Coles täydensi opintojaan Stuttgartissa, jossa hänet myös nimitettiin avustavaksi kapellimestariksi Stuttgartin oopperaan. Ensimmäisen maailmansodan syttymistä ennen hän joutui palaamaan Britanniaan, jossa hänet kirjattiin ulkomaanpalvelukseen. Vuodesta 1915 hän palveli sotilaana maailmansodassa Ranskassa.

Coles jatkoi sävellystyötään sodan aikana; tuotantoon kuulu muun muassa sotilaana sävelletty *Behind the Lines* -teos. Hän kuoli 29-vuotiaana pelastaessaan haavoittuneita ja tuli haudatuksi Crouyyn. Hänen tyttärensä Penny Catherine Coles – vasta vauva isänsä kuollessa – kokosi hänen jälkeenjääneet käsikirjoitukset. Martyn Brabbinsin johtama BBC:n skotlantilainen sinfoniaorkesteri teki hänen töidensä levytyksen.

Coles oli vanhempiensa viidestä lapsesta toiseksi vanhin. Hänen äitinsä Margaret Neilson Coles (o.s. Blacklock) kuoli viimeisen synnytyksensä jälkeen. Isä Frederick Rhenius Coles puolestaan oli taidemaalari ja arkeologi. Cecil Coles meni naimisiin ja sai kaksi lasta – pojan ja tyttären.

## Lähteet
Pyörätuolikoripallo kesäparalympialaisissa 2020

**[[Pyörätuolikoripallo]]ssa** kilpailtiin **[[Kesäparalympialaiset 2020|Tokion paralympialaisissa 2020]]** 16. kertaa. Ottelut pelattiin Musashino Forest Sport Plazalla 25. elokuuta – 5. syyskuuta 2021. Pyörätuolikoripallossa pelattiin miesten ja naisten turnaus. Miesten turnaukseen osallistui 12 ja naisten 10 joukkuetta. Yhteensä paralympialaisiin osallistui 264 koripalloilijaa. Miesten turnauksen voitti Yhdysvallat ja naisten Alankomaat.

## Karsinnat
Isäntämaa Japanille myönnettiin automaattisesti paikat paralympialaisiin kummankin sukupuolen turnauksiin. Muut joukkueet määritettiin alueellisten mestaruusturnausten kautta. Mestaruusturnaukset pelattiin vuonna 2019. Euroopasta turnauksiin pääsi neljä, Afrikasta yksi, Amerikasta miehillä kolme ja naisilla kaksi sekä Aasiasta/Oseaniasta miehillä kolme ja naisilla kaksi joukkuetta.

## Turnaukset

## Lähteet
Orajärvi (Espoo)

**Orajärvi** on Uudellamaalla Espoossa Velskolan kaupunginosassa Velskolan kartanon lounaispuolella sijaitseva järvi.

## Maantietoa
Orajärvi on 800 metriä pitkä, 600 metriä leveä, ja sen pinta-ala on 22 hehtaaria. Se on muodostunut Nuuksion kallioiselle ylänköalueelle mäkien väliseen painaumaan, jossa sijaitsee myös Pikku Orajärvi. Orajärven naapurijärviä ovat Ruuhijärvi luoteessa ja Urja idässä. Järven vedenpinta onkin 10–25 metriä ympäröiviä järvien vedenpintoja ylempänä. Se on selkeän muotoinen järvi, jolla on neljä pientä niemeä. Järvessä ei ole kartan mukaan saaria ja sen suurin syvyys on 9,5 metriä. Sen rantaviivan pituus on 2,9 kilometriä ja sen rannat ovat metsämaata . Järvi on autio eikä sinne tule tietä. Rantoja kiertää Nuuksion kansallispuiston retkeilyreitistön polkuja.

## Luontoarvoja
Orajärven ympäristön metsät ja koko järven vesialue on valtion omistamia luonnonsuojelualueita. Suojelualueet sisältyvät Natura&nbsp;2000-hankkeen Nuuksion kansallispuistoon (FI0100040, 56,43&nbsp;km²).

## Vedenlaatu
Orajärven vedenlaatua on tutkittu harvakseltaan ja vähän. Se on tyypiltään pieni ja vähähumuksellinen järvi, jonka kemiallinen-, biologinen- ja ekologinen tila on hyvä ja fysikaalis-kemiallinen tila on erinomainen. Veden ravinnepitoisuudet ovat alhaiset, joten järvi on karu. Kokonaisfosforipitoisuudeksi on saatu keskiarvoksi 4 mikrogrammaa litrassa vettä (μg/l) ja kokonaistyppipitoisuudeksi 258 μg/l kuuden taltioidun näytteen tuloksista. Veden happamuustasoksi on saatu pH 5,3–5,7, joka merkitsee happamoitunutta järveä.

## Vesistösuhteet
Orajärvi sijaitsee Vantaanjoen vesistössä (vesistöaluetunnus 21) Lepsämänjoen valuma-alueella (21.04), jonka Lakistonjoen valuma-alueeseen (21.044) järvi kuuluu. Se on Pikku Orajärven kanssa Lakistonjoen valuma-alueen latvajärviä, jonka valuma-alueen pinta-ala on 0,72 neliökilometriä. Sen noin 700 metriä pitkä laskuoja alkaa koillisrannasta ja se virtaa kallioisen murroksen kautta Urjaan. Orajärven vedenpinnan korkeus on 87,7 metriä mpy. (N2000, ennen se oli 87,0 m (N60)) ja Urjalla se on 62,1 metriä, joten laskuojalle kertyy pudotusta 25,6 metriä.

## Historiaa
Järven nimi on kirjoitettu karttaan vuonna 1780 muodossa *Åra Järvi*. Nimen alkuperästä ei ole varmaa tietoa, vaikka samannimisiä vesistöjä ja kyliä on kolmella muullakin paikkakunnalla (katso Orajärvi). Nimen etymologiaa on haettu sekä saamenkielistä että suomen kielestä ilman selkeää tulosta. Se saattaa viitata järven haaramaiseen muotoon tai kaskeamiseen, jolloin se sisältäisi erisnimen oras. Nimi on saattanut saada alkunsa myös järven rantamien suurista, hammasmaisista kivipaasista.

## Lähteet

## Aiheesta muualla
* Akonniemi, Antti: Orajärvi - Nuuksio (video), YouTube
* Grönroos, Terhi ja Matti: Orajärvi (valokuvia)
Ruuhijärvi (Espoo ja Vihti)

**Ruuhijärvi** () on Uudellamaalla Espoon ja Vihdin rajalla järvi. Virallisen kaupunginosajaon mukaan se sijaitsee Espoon osalta lähes kokonaan Velskolan kaupunginosassa.

## Maantietoa
Ruuhijärvi on 1,2 kilometriä pitkä, 600 metriä leveä, ja sen pinta-ala on 29 hehtaaria. 
Järvellä on kartan mukaan kaksi saarta. Isosaari sijaitsee pohjoisrannan tuntumassa ja Pikkusaari järven länsiosan lahdensuussa. Kuntaraja kulkee Pikkusaaren kautta niin, että järven länteen työntyvän lahden eteläosa sijaitsee Nuuksion kaupunginosassa ja pohjoisosa Vihdin puolella. Ruuhijärven naapurijärviä ovat Iso Majaslampi, Pieni Majaslampi ja Pöksynhaara koillisessa sekä Orajärvi kaakossa. Nuuksion Pitkäjärvi sijaitsee Ruuhijärven eteläpuolella. Ruuhijärven ympäristössä on useita lampia. Ruuhijärven rantaviivan pituus on 3,3 kilometriä . Järven rantoja kiertää retkeilijöille tarkoitettuja kävelypolkuja. Länsipään lahdessa on alle 10 vapaa-ajan asuntoa ja kauempana muitakin mökkejä, jotka muodostavat Nuuksionpään. Niille tulee tiet Nuuksiosta tulevalta tieltä.

## Luontoarvoja
Se sijaitsee Nuuksion kansallispuistossa. Ruuhijärvi on vähähumuksinen ja se laskee Nuuksion Myllypuroa myöten Nuuksion Pitkäjärveen. Ruuhijärven ekologinen tila on määritelty erinomaiseksi ja sen pH on matala (5,2–6,1).

## Vesistösuhteet
Ruuhijärvi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen valuma-alueen pinta-ala on 1,76 neliökilometriä . Järveen ei ole johdettu metsäojia ja sen laskuoja alkaa länsipään lahdesta ja se yhtyy Myllypuroon 300 metrin päässä. Järven vedenpinnan korkeus on 73,7 metriä mpy (N2000).

## Lähteet

## Aiheesta muualla
*Hagerlund.net: Espoon uimapaikat: Ruuhijärvi
Unico Wilhelm van Wassenaer

**Unico Wilhelm van Wassenaer** (30. lokakuuta 1692 Twickel – 9. marraskuuta 1766) oli hollantilainen diplomaatti ja säveltäjä, tosin säveltäjäksi hän paljastui vasta 1979.

Wassenaerin isoisä oli Alankomaiden kuninkaallisen laivaston komentaja Jacob van Wassenaer Obdam (1610–1665).

Wassenaerin tunnetuista sävellyksistä on merkittävin kuusi concerto grossoa käsittävä *Concerti armonici*, jonka tekijäksi on aiemmin merkitty Giovanni Battista Pergolesi. Wassenaer ei merkinnyt sitä omiin nimiinsä, vaan tekijäksi ilmoitettiin Illustrissimo Signore ('hyvin jalosukuinen herra'). Hänen esikuvansa oli viulutekniikkaa ja concerto grossoa kehittänyt Pietro Antonio Locatelli.

## Lähteet
* 

## Lähteet

## Aiheesta muualla

*Unico Willem van Wassenaer: the mystery composer
*''Six Concerti Armonici'' (''Sei concerti armonici''), published by Carlo Bacciccia Ricciotti, The Hague, 1740. Performed by The Stuttgart Baroque Orchestra (Archive.org)
Thomas Harley

**Thomas Harley** (s. 19. elokuuta 2001 Syracuse, New York, Yhdysvallat) on kanadalais-yhdysvaltalainen jääkiekkopuolustaja. Hän edustaa NHL-seura Dallas Starsia. Seura varasi Harleyn  18. pelaajana.

Harley teki NHL-debyyttinsä Starsissa kaudella . Ennen kautta , syyskuussa Harley solmi Starsin kanssa kaksivuotisen ja yhteensä kahdeksan miljoonan dollarin arvoisen jatkosopimuksen. Tuo kausi oli hänen uransa paras, kun hän teki 78 runkosarjaottelussa 16 maalia ja yhteensä 50 tehopistettä, joista 27 syntyi 30 ottelussa 31. tammikuuta alkaen aina runkosarjan loppuun asti, jolloin Dallas pelasi ilman loukkaantunutta Miro Heiskasta. Se oli tuolla ajanjaksolla viidenneksi eniten Dallasin joukkueessa ja jaetusti viidenneksi eniten kaikista NHL-puolustajista. Vuoden 2025 Stanley Cupin pudotuspeleissä Harley teki 18 ottelussa 14 tehopistettä ja teki sarjan ratkaisseen maalin Winnipegiä vastaan, mikä lähetti Starsin läntisen konferenssin finaaliin kolmannen kerran peräkkäin. Lokakuussa 2025 Harley solmi Starsin kanssa kahdeksanvuotisen ja yhteensä 84,696 miljoonan dollarin arvoisen jatkosopimuksen, joka alkaa kaudella 2026–2027. Sopimuksen vuosittainen keskiarvo on 10,587 miljoonaa dollaria.

## Lähteet
Ravi Shankar Prasad

**Ravi Shankar Prasad** (s. 30. elokuuta 1954) on intialainen poliitikko, joka on toiminut maansa oikeusministerinä vuodesta 2016 alkaen. Nuoruudessaan hän oli aktiivinen Akhil Bharatiya Vidyarthi Parishad -opiskelijajärjestön jäsen, joka joutui vankilaan Indira Gandhin julistaman poikkeustilan vuoksi 1975.

Atal Bihari Vajpayeen hallituksessa hän toimi hiili- ja kaivosministerinä, oikeus- ja viestintäministerinä. Parlamentin ylähuoneessa hän on toiminut kolme kautta, alahuoneessa ensimmäistä kertaa vuoden 2019 jälkeen. Modin hallituksissa hän toimi viestintäministerinä sekä oikeusministerinä. Viestintäministerinä hän on johtanut useita aloitteita maansa modernisoimiseksi, jonka myötä Intian puhelintuotanto moninkertaistui. Oikeusministerinä hän uudisti Intian oikeusjärjestelmää poistamalla brittihallinnon ajalta periytyviä vanhentuneita lakeja.

## Lähteet
American Type Founders

**American Type Founders** (**ATF**) oli yhdysvaltalainen kirjasinvalimo. Se syntyi vuonna 1892, kun 23 yritystä yhdistyi yhdeksi yhtiöksi, kaikkien kuitenkin jatkaessa edelleen toimintaansa aiemmissa toimitiloissaan uuden yhteisen nimen alla. Vuonna 1903 yrityksen pääkonttori perustettiin Jersey Cityyn. American Type Foundersin kirjaintyyppien kehitystä johti vuosikymmenten ajan Morris Fuller Benton. Hän suunnitteli itse suuren määrän kirjaintyyppejä, joista monet ovat edelleen käytössä. ATF:n toiminta lakkasi 1990-luvun alkuvuosina, ja yrityksen alkuperäiset matriisit ja laitteisto huutokaupattiin vuonna 1993. Osa American Type Foundersin jäämistöstä on sijoitettu Smithsonian-instituutin museoihin Washingtonissa, ja laaja kirjaintyyppien kokoelma on Columbian yliopiston omistuksessa.

## Lähteet